Komisijos komunikatas Europos parlamentui, TARYBAI, Europos ekonomikos ir socialinių reikalų komitetui ir Regionų komitetui E. skambučio diegimo atnaujinimas – veiksmų planas (3-iasis komunikatas dėl e. saugumo) /* KOM/2006/0723 galutinis */





[pic] | EUROPOS BENDRIJŲ KOMISIJA | Briuselis, 23.11.2006 KOM(2006) 723 galutinis KOMISIJOS KOMUNIKATAS EUROPOS PARLAMENTUI, TARYBAI, EUROPOS EKONOMIKOS IR SOCIALINIŲ REIKALŲ KOMITETUI IR REGIONŲ KOMITETUI E. skambučio diegimo atnaujinimas – veiksmų planas (3-iasis komunikatas dėl e. saugumo) KOMISIJOS KOMUNIKATAS EUROPOS PARLAMENTUI, TARYBAI, EUROPOS EKONOMIKOS IR SOCIALINIŲ REIKALŲ KOMITETUI IR REGIONŲ KOMITETUI E. skambučio diegimo atnaujinimas – veiksmų planas (3-iasis komunikatas dėl e. saugumo) 1. ĮVADAS Nuo 2001 m., kai Komisija parengė Baltąją knygą dėl Europos transporto politikos[1], 25 ES valstybėse narėse mirčių keliuose skaičius sumažėjo daugiau kaip 17 %. Europos saugumo keliuose veiksmų programa[2] ir e. saugumo iniciatyva [3] turėjo daug įtakos tokiems teigiamiems pokyčiams. Tikimasi, kad vidutiniu laikotarpiu jos ir toliau bus naudingos, siekiant iki 2010 m. per pusę sumažinti mirčių keliuose skaičių. Vis dėlto, atsižvelgiant į tai, kad 2005 m. keliuose žuvo 41 600 asmenų ir daugiau kaip 1,7 mln. buvo sužeista, keliai lieka nesaugūs ir reikia imtis papildomų priemonių. Manoma, kad 25 ES valstybėse narėse visiškai įdiegus europinį automobilyje įmontuotą pagalbos skambutį – e. skambutį , per metus mirčių keliuose galėtų sumažėti 2,5 tūkstančio, sužalojimai taptų ne tokie rimti, be to, sumažėtų visuomenės išlaidos sveikatos apsaugai ir kitos išlaidos žmonių kančioms mažinti[4]. Vadovaudamiesi Pažangaus automobilio iniciatyva [5] , pramonės ir viešasis sektoriai kartu sukūrė įgyvendinimo planą , kuriuo siekiama nuo 2009 m. visiškai įdiegti e. skambutį. Deja, šis planas dar neįgyvendinamas. 2. E. SKAMBUčIO DIEGIMO ATNAUJINIMAS E. skambučio pranašumus pripažįsta visi. Pastaruoju metu atlikti Eurobarometro tyrimai[6] parodė, kad, gyventojų nuomone tai yra viena labiausiai pageidaujamų automobiliuose diegiamų e. saugumo iniciatyvų, o daugiau kaip 70 % visų respondentų teigė, kad norėtų tokią sistemą turėti būsimajame savo automobilyje. E. skambučio diegimą remia pramonininkai, Europos Parlamentas, Europos Komisija, vartotojų organizacijos ir kai kurios valstybės narės. Kadangi produkto kūrimas trunka ilgai ir tai susiję su išlaidomis, automobilių gamybos pramonės atstovai nori būti tikri, kad prieš pradedant gaminti automobiliuose montuojamą e. skambučio įrangą, valstybėse narėse bus sukurta tam reikalinga infrastruktūra[7]. Žinoma, ir kitiems rinkos dalyviams, ypač telekomunikacijų srities atstovams (mobiliojo ryšio operatoriams), irgi reikia būti tikriems dėl valstybių narių įsipareigojimo diegti tokią sistemą. Vis dėlto lėta pažanga valstybėse narėse, ypač didžiosiose valstybėse, kurių vaidmuo yra lemiamas siekiant užtikrinti, kad atitinkamos veiklos srities atstovai siektų įgyvendinti iniciatyvą, kelia pavojų, kad jau sukurtas diegimo planas nebus įgyvendintas. Šiuo komunikatu siekiama pristatyti, atsižvelgiant į pasiektą pažangą, priemones, kurių būtina imtis, kad būtų panaikintas šiandieninis sąstingis ir atnaujintas e. skambučio diegimas . Siūlomos dvi lygiagrečios veiksmų kryptys: valstybės narės turėtų patvirtinti savo įsipareigojimus iki 2007 m. vidurio, o su tam tikrų sričių atstovais derybas derėtų baigti ir bendrą susitarimą sudaryti iki 2007 m. pabaigos. Be to, Komisija imsis kompleksinių veiksmų e. skambučiui įdiegti. 3. PAžANGA, PASIEKTA DIEGIANT E. SKAMBUTį EUROPOJE 3.1 . Pažanga Europos lygmeniu Nuo 2005 m. e. skambučio įgyvendinimo grupė padarė svarbią pažangą rengdama specifikacijas, demonstruodama technologiją ir planuodama diegimo etapą. Grupė, kurią sudaro 138 visoms suinteresuotosioms šalims atstovaujantys asmenys, 2006 m. balandžio mėn. parengė Baigiamąsias rekomendacijas [8]. Jose apibrėžiama e. skambučio struktūra, veikimo reikalavimai ir „būtiniausių duomenų rinkinio“[9] sąvoka, nagrinėjami sertifikavimo ir privatumo klausimai. Rekomendacijos buvo patvirtintos 2006 m. gegužės 3 d. vykusiame e. saugumo forumo plenariniame posėdyje. Kadangi valstybės narės vėluoja prisiimti įsipareigojimus, diegimo plano įgyvendinimas atidedamas vieneriems metams ir numatomi šie veiksmai: - Visos pagrindinės suinteresuotosios šalys turėtų pasirašyti susitarimo memorandumus ir taip garantuoti, kad iki 2006 m. pabaigos bus pasiekta pažanga. - Iki 2007 m. vidurio turėtų būti sukurta visa e. skambučio sistemos specifikacija ir sistema pradėta kurti. - 2008 m. pradžioje turėtų būti pradėti išsamūs tyrimai vietoje. - Iki 2009 m. rugsėjo mėn. valstybės narės turėtų atnaujinti BPC (Bendrosios pagalbos centrus). - E. skambutis turėtų būti įdiegtas visuose automobiliuose, kurių tipai tvirtinami po 2010 m. rugsėjo 1 d. imtinai. 1 pav. E. saugumo forumo atnaujintas e. skambučio įdiegimo planas Kitas reikšmingas įvykis – Europos Parlamento priimta rezoliucija dėl e. skambučio [10]. Ją 2006 m. balandžio mėn. dauguma Parlamento narių priėmė atsakydami į Komisijos komunikatą „E. skambutis – pasiūlymas piliečiams“. Rezoliucijoje Parlamentas išreiškia paramą bendro visai Europai e. skambučio įdiegimui, visišką pritarimą Komisijos veiksmams ir kviečia visas suinteresuotąsias šalis, ypač valstybes nares, imtis veiksmų, kad e. skambutis būtų įdiegtas nedelsiant . Be to, Europos Komisijai prašant, telekomunikacijų ir automobilių pramonės remiama ETSI pasistūmėjo kurdama tipinio e. skambučio būtiniausių duomenų rinkinio perdavimo protokolo apibrėžtį. Ją tikimasi baigti kurti 2007 m. balandžio mėn. Po to, kai buvo paskelbti du komunikatai dėl e. skambučio ir pažangaus automobilio, remdama kitų suinteresuotųjų šalių darbą ir siekdama reklamuoti e. skambutį, Komisija ėmėsi keleto veiksmų . Komisijos veiksmai, kuriais remiamas e. skambučio diegimo veiksmų planas Aukšto lygio valstybių narių atstovų susitikimų, skirtų reklamuoti numerį 112 ir e. skambutį, rengimas 2005 m. spalio mėn. bei keli ekspertų ir dvišaliai susitikimai. 2006 m. vasario mėn. sudaryta Ekspertų grupė skubios prieigos klausimais[11]; pradėtas skubios pagalbos paslaugų teikimo valstybėse narėse tyrimas (įskaitant 112, E 112). Valstybių narių atžvilgiu pradėtos pažeidimų, susijusių su nesugebėjimu nustatyti skambinančio asmens vietą, nagrinėjimo procedūros (12 bylų prieš Belgiją, Graikiją, Airiją, Italiją, Kiprą, Latviją, Lietuvą, Liuksemburgą, Vengriją, Nyderlandus, Portugaliją ir Slovakiją). 2006 m. liepos mėn. sudaryta neoficiali BPC ekspertų grupė[12], kuri nagrinėja pagalbos ir gelbėjimo tarnyboms (112, E 112 ir e. skambutis) svarbius klausimus ir dalijasi patirtimi. E. poveikis, išsami pažangaus automobilio saugumo sistemų (įskaitant e. skambutį) socialinių ir ekonominių pranašumų studija, pradėta vykdyti 2006 m. sausio mėn. [13] 2005 m. lapkričio mėn. pradėtas įgyvendint e. saugumo paramos[14] iniciatyvos remiamas priemonių rinkinys, apimantis visą reikiamą informaciją, susijusią su e. skambučiu. 2006 m. sausio mėn. pradėtas Eurobarometro tyrimas, nagrinėjantis, ką gyventojai mano apie saugumą keliuose ir pažangiuose automobiliuose įdiegtas saugumo sistemas. Pateikta IRT 2006 m. standartizavimo darbų programa ir prašymas ETSI (ETSI MPG (mobiliųjų paslaugų grupė)) skubos tvarka parengti e. skambučiui įdiegti būtinus standartus. Darbas su valstybėmis narėmis ieškant sprendimo, kaip apsaugoti duomenis ir išsaugoti privatumą (pagal Direktyvos 95/46/EB 19 straipsnį sudaryta darbo grupė)[15]. Sėkmingai GST gelbėjimo tarnybos pademonstruota visa e. skambučio paslaugų grandinė[16] | - 3.2 . Valstybių narių pasiekta pažanga Komunikate „E. skambutis – pasiūlymas piliečiams“ Komisija kviečia valstybes nares reklamuoti numerį 112 ir , kaip prielaidą įdiegti e. skambutį, mobiliuoju ryšiu skambinančio asmens vietos nustatymą, E 112. Kad ši veikla būtų ir toliau plėtojama, valstybėms narėms 2006 m. pradžioje buvo išsiuntinėti klausimynai. Išnagrinėjus atsakymus į klausimus paaiškėjo, kad valstybėse narėse labai skiriasi techninė ir organizacinė skubios pagalbos tarnybų struktūra. Daugelyje iš jų vis dar nėra tinkamai reaguojama į skambučius numeriu 112, o galimybė nustatyti skambinančiojo vietą egzistuoja tik 7 valstybėse narėse (žr. 1 lentelę). Tai reiškia, kad būtina imtis tam tikrų veiksmų. Todėl ir buvo pradėtos pažeidimų nagrinėjimo procedūros kai kurių valstybių narių atžvilgiu. Dėl e. skambučio septynios valstybės narės ir dvi asocijuotos šalys pasirašė susitarimo memorandumus (SM) , o kitose trylikoje šalių irgi pradėta rengtis pasirašyti tokį memorandumą (žr. 1 lentelę), tačiau pasirengimas vyksta netolygiai. Kai kuriose valstybėse narėse, pavyzdžiui, Nyderlanduose, Portugalijoje ir Jungtinėje Karalystėje procesas jau gerokai pažengęs. Be to, Vokietija patvirtino, kad SM bus pasirašytas netrukus. Prancūzijoje buvo sudaryta kelių ministerijų bendra darbo grupė, skirta kartu su pramonininkais nagrinėti e. skambučio diegimą, tačiau esama skubios pagalbos infrastruktūra nėra tinkama. Valstybės narės nurodė, kad siekti pažangos trukdo su institucijomis, kompetencija ir darbų organizavimu susijusios priežastys. Šešios valstybės narės (Belgija, Estija, Latvija, Liuksemburgas, Lenkija ir Slovakija) nepateikė informacijos apie pasiektą pažangą . Trijose valstybėse narėse planuojama atlikti tyrimus. Dešimtyje valstybių narių tyrimai, įskaitant plataus masto bandymus, arba jau atliekami, arba juos planuojama atlikti. Nyderlandai, Suomija ir Švedija taps pirmosiomis šalimis, kuriose pradės veikti e. skambučio sistema. Valstybė narė | SM dėl e. skambučio pasirašymas | Įgyvendinimo būklė | E 112[17] | e. skambutis | Belgija | Apie pažangą nepranešama | Nežinoma | Jokios pažangos | Čekija | Procesas pradėtas | Veikia (gaunamas)[18] | Planuojami bandymai | Danija | Procesas pradėtas | Veikia (gaunamas) | Planuojami bandymai | Vokietija | Procesas pažengęs | Įdiegtas (prašomas) | Planuojami bandymai | Estija | Apie pažangą nepranešama | Įdiegtas (prašomas) | Jokios pažangos | Graikija | Pasirašytas | Planuojama 2006 m. | Jokios pažangos | Ispanija | Procesas pradėtas | Veikia[19] (gaunamas) | Atsižvelgiant į regioną | Prancūzija | Procesas pradėtas | Įdiegtas (gaunamas) | Pradedamas tyrimas | Airija | Procesas pradėtas | Įdiegtas (prašomas) | Pradedamas tyrimas | Italija | Pasirašytas | Nežinoma | Planuojami bandymai | Kipras | Pasirašytas | Veikia (gaunamas) | Jokios pažangos | Latvija | Apie pažangą nepranešama | Planuojama 2007 m. | Jokios pažangos | Lietuva | Pasirašytas | Nežinoma | Jokios pažangos | Liuksemburgas | Apie pažangą nepranešama | Įdiegtas (prašomas) | Jokios pažangos | Vengrija | Procesas pradėtas | Planuojama 2006 m. | Planuojami bandymai | Malta | Procesas pradėtas | Įdiegtas (prašomas) | Pradedamas tyrimas | Nyderlandai | Procesas pažengęs | Planuojama 2007 m. | Planuojami bandymai ir diegimas | Austrija | Procesas pradėtas | Įdiegtas (prašomas) | Planuojami bandymai | Lenkija | Apie pažangą nepranešama | Nežinoma | Jokios pažangos | Portugalija | Procesas pažengęs | Nežinoma | Jokios pažangos | Slovėnija | Pasirašytas | Įdiegtas (prašomas) | Jokios pažangos | Slovakija | Apie pažangą nepranešama | Planuojama 2006 m. | Jokios pažangos | Suomija | Pasirašytas | Veikia (gaunamas) | Bandomasis modelis veikia, planuojami bandymai ir diegimas | Švedija | Pasirašytas | Veikia (gaunamas) | Planuojami bandymai ir diegimas | Jungtinė Karalystė | Procesas pažengęs | Veikia (gaunamas) | Planuojami bandymai | Norvegija | Pasirašytas | Šveicarija | Pasirašytas | Islandija | Procesas pažengęs | 1 lentelė. E 112 ir e. skambučio būklė valstybėse narėse ir asocijuotose šalyse 2006 m. spalio mėn. 4. TIKSLAI IR VEIKSMų PLANAS 4.1 . Ko reikia, norint atnaujinti e. skambučio diegimą? E. skambučio pranašumus aiškiai patvirtino daugelis pastaruoju metu atliktų tyrimų[20]. Tai yra viena veiksmingiausių saugumo sistemų, kurią galima įdiegti trumpuoju laikotarpiu. Be to, jos diegimą remia kelių naudotojai. E. skambutis padės patobulinti visą skubios pagalbos grandinę: jis padės gauti duomenis apie tikslią nelaimės vietą, informacija bus perduodama greičiau, nes būtini duomenys (vadinamasis būtiniausių duomenų rinkinys) bus nedelsiant siunčiami į artimiausią BPC, o BPC operatoriai galės iš karto siųsti pagalbą į faktinę įvykio vietą. Reikalavimas, kad duomenys apie vietą būtų tikslūs, ir jų aprėptis lemia tai, kad turėtų būti naudojama Pasaulinė navigacijos palydovų sistema, pasitelkiant GPS ir, artimiausioje ateityje, Europos palydovinę navigacijos sistemą „Galileo“[21], dėl kurių duomenys bus tikslesni ir juos bus lengviau gauti. Be to, tikimasi, kad e. skambučio prietaisas, leidžiantis nustatyti jo vietą ir atviros sistemos architektūra, taps pagrindu kuriant papildomas viešąsias ir komercines paslaugas, kai tokios taps reikalingos ar komerciškai pelningos. Vis dėlto, atsižvelgiant į pažangos trūkumą, įgyvendinimo planas atidėtas vieneriems metams. Kai kurios valstybės narės dar nepradėjo diegti infrastruktūros, reikalingos skubios pagalbos tarnyboms, kad galėtų tvarkyti E 112 arba e. skambučiu (automobiliuose įmontuotu pagalbos skambučiu) duomenis apie vietą. Pramonės atstovai turėtų atnaujinti e. skambučio diegimą, o Europos standartizavimo organizacijos (ESO) turėtų baigti rengti būtinus standartus. Gyvybiškai svarbu, kad valstybės narės ir pramonės atstovai, Komisijos remiami, imtųsi būtinų tolesnių veiksmų diegiant e. skambučio sistemą bei iki 2010 m. baigtų ją diegti. Komisija siūlo dvi veiksmų kryptis: 1. veiksmus, skirtus įtraukti valstybes nares, 2. veiksmus, skirtus įtraukti pramonę. Komisija rems šias dvi veiklos kryptis ir imsis daugelio kitų priemonių, padedančių visoje Europoje įdiegti suderintą e. skambučio paslaugą (kai kurios priemonės jau taikomos). 4.2. Valstybių narių įtraukimas 3. Valstybės narės turėtų įsipareigoti diegti europinį e. skambutį, kaip nurodyta e. skambučio įgyvendinimo grupės baigiamojoje ataskaitoje, bei, o tai ypač svarbu, vykdyti įgyvendinimo planą, kuriame inter alia kviečiama nedelsiant pasirašyti SM dėl e. skambučio, iki 2009 m. vidurio sukurti būtiną BPC infrastruktūrą ir per 2007 – 2009 m. laikotarpį atlikti tyrimus vietoje, įskaitant veiklos įvertinimą. 4. Valstybės narės turėtų nedelsdamos imtis visų reikiamų priemonių ir kartu su Komisija išspręsti likusias teisines, technines ir socialines bei ekonomines problemas, trukdančias pasirašyti SM dėl e. skambučio bei įsipareigoti laikytis šio tvarkaraščio: 5. Iki 2007 m. vidurio SM dėl e. skambučio turėtų pasirašyti 15 valstybių narių, įskaitant Vokietiją, Prancūziją ir Jungtinę Karalystę. 6. Iki 2007 m. pabaigos SM dėl e. skambučio turėtų pasirašyti daugiau kaip 20 valstybių narių. 7. Valstybės narės turėtų ir toliau stengtis savo šalyse įdiegti visiškai veikiančias numerio 112 ir E 112 paslaugas, garantuodamos, kad mobiliojo ryšio operatoriai (MRO) automatiškai duomenis apie vietą pateiktų BPC, kad skambučiai numeriu 112 būtų tinkamai nukreipiami ir apdorojami ir kad BPC būtų atnaujinti bei galėtų apdoroti E 112 ir e. skambučiais gaunamus duomenis apie vietą. 8. Dėl šios priežasties valstybės narės turėtų remti Ekspertų grupės skubios prieigos klausimais darbą ir apibrėžti bendrus europinius reikalavimus dėl pagalbos skambučių nukreipimo ir apdorojimo, apdorodamos pagalbos skambučius iš mobiliųjų aparatų be SIM kortelės, teikdamos reikiamą kalbinę pagalbą bei, ilgalaikėje perspektyvoje, apdorojant IP telefonijos pagalbos skambučius ir negalią turinčių asmenų pagalbos skambučius. 9. Valstybės narės turėtų parengti mobiliojo ryšio operatoriams skirtas išsamias taisykles, apibrėžiančias, kaip įgyvendinti minėtuosius sprendimus dėl skambučių nukreipimo, duomenų apie vietą perdavimo ir skambučių iš aparatų be SIM kortelės apdorojimo. 10. Kurdamos standartus, garantuojančius vienodą pagalbos pranešimų, įskaitant duomenis apie vietą, apdorojimą, valstybės narės per Ekspertų grupę skubios prieigos klausimais turėtų bendradarbiauti su Europos standartizavimo organizacijomis. 11. Valstybės narės turėtų remti Komisijos pasiūlymą sudaryti neoficialią BPC ekspertų grupę bei, siūlydamos ekspertus ir prisidėdamos prie jų veiklos nustatant tam tikras procedūras, gauti būtiną informaciją apie eismo įvykius (pvz. nustatydamos bendrą prieigos prie VAN[22] duomenų bazių mechanizmą), spręsdamos klaidingų skambučių apdorojimo klausimus, optimizuodamos BPC darbo krūvį ir keisdamosi patirtimi. 12. Valstybės narės turėtų remti pagal 29 straipsnį sudarytos darbo grupės veiklą, jai siekiant rasti sprendimą dėl e. skambučio duomenų apdorojimo, kuris kartu garantuotų ir asmens saugumą , apgintų jo privatumą ir asmens duomenis. 4.3. Pramonininkų įtraukimas 13. Pramonės atstovai turėtų įsipareigoti diegti europinį e. skambutį, kaip nurodyta E. skambučio įgyvendinimo grupės baigiamojoje ataskaitoje, ir visų pirma stengtis vykdyti įgyvendinimo planą, kuriame inter alia kviečiama iki 2007 m. vidurio pradėti kurti produktą, per 2007–2009 m. laikotarpį atlikti tyrimus vietoje, įskaitant veiklos įvertinimą, ir nuo 2010 m. įdiegti e. skambutį, kaip tipinę funkciją, visuose automobiliuose. 14. 2007 m. pradžioje Komisija pradės derybas su ACEA, JAMA ir KAMA dėl savanoriško susitarimo pradėti įrengti automobilyje įmontuotą e. skambučio įtaisą[23] visuose automobiliuose, kurių tipas bus patvirtintas nuo 2010 m. rugsėjo 1 dienos. 15. Atsižvelgiant į tai, kad derybos turėtų būti baigtos iki 2007 m. pabaigos, nustatydami savanoriško susitarimo sąlygas, automobilių gamybos pramonės atstovai turėtų bendradarbiauti su Komisija. 16. 2007 m. pabaigoje Komisija pateiks Tarybai ir Europos Parlamentui derybų rezultatų ataskaitą ir, remdamasi jais, arba sudarys savanorišką susitarimą ir nustatys monitoringo tvarką, arba pasiūlys kitas priemones. 17. Pramonės atstovai turėtų įsipareigoti vadovautis pagal 29 straipsnį sudarytos darbo grupės[24] rekomendacijomis, kad garantuotų tinkamą gyventojų privatumo ir asmens duomenų apsaugą. 18. Automobilių gamybos ir telekomunikacijų pramonės atstovai turėtų toliau remti Europos standartizavimo organizacijų veiklą baigiant kurti europiniam e. skambučiui diegti būtinus standartus. 4.4. Diegimo skatinimas 19. Komisija rems ekspertų grupės skubios prieigos klausimais, BPC ekspertų grupės ir pagal 29 straipsnį sudarytos darbo grupės veiklą ieškant sprendimų, kurie yra būtini norint įdiegti e. skambutį. 20. Šiuo metu apžvelgdama elektroninius ryšius reglamentuojančią teisinę bazę[25], Komisija nagrinės galimybę papildyti Universaliųjų paslaugų direktyvos nuostatas, užtikrinančias, kad apie skambinančio asmens vietą būtų pranešama pagalbos tarnyboms, nuostatomis dėl duomenų apie vietą apmokestinimo. 21. Prireikus skirdama įgaliojimus, Komisija rems Europos standartizavimo organizacijų (ETSI, CEN) vykdomą standartų, reglamentuojančių būtiniausių duomenų rinkinio (MDR) perdavimo telekomunikacijų tinklais, MDR protokolo ir turinio, sertifikavimo procedūrų bei telekomunikacijų tinklų ir BPC sąsajų kūrimą 22. Palaikydama pažangaus automobilio iniciatyvą, Komisija toliau rems e. skambučio diegimo planą: 23. Komisija rems visuomenės informavimo akcijas, žiniasklaidos kampanijas ir vartotojų švietimą e. skambučio teikiamų pranašumų klausimais. Komisija ypač rems Žinių apie e. saugumą programos[26] pagrindu vykdomas kampanijas. 24. Skirdama tyrimų ir technologijų plėtros finansavimą IKT prioritetams pagal 7-ąją bendrąją programą ir Konkurencingumo ir inovacijų programą (CIP), Komisija rems e. skambučio paslaugos veikimo tyrimus, daugiausia dėmesio kreipdama į įvairiapusius tyrimus, kurių metu nagrinėjamas pranašumų poveikis ir vartotojų pripažinimas. 25. Komisija rems automobilių gamybos, telekomunikacijų ir draudimo sritis, valstybes nares ir kitas suinteresuotąsias šalis, šioms ieškant su e. skambučiu susijusių verslo galimybių, taip pat ir vertins, kaip naudojamasi skatinimo priemonėmis. 5. IšVADOS Tragiškų nelaimių keliuose skaičius tebėra didelis, todėl visos saugumu keliuose suinteresuotosios pusės turi būti pasirengusios kuo greičiau ir bendradarbiaudamos tarpusavyje įdegti saugumo sistemas, galinčias sušvelninti tokių nelaimingų atsitikimų padarinius. Tyrimai parodė, kad e. skambutis yra viena iš veiksmingiausių ir prieinamų automobiliuose įmontuotų saugos sistemų, kurias galima įdiegti per trumpą laiką. Didžioji dauguma kelių naudotojų supranta jo naudą ir norėtų, kad būsimajame jų automobilyje būtų įrengta e. skambučio sistema. Kurdami būtinas specifikacijas, pramonės šakų atstovai dirbo kartu su kitomis suinteresuotosiomis šalimis e. skambučio įgyvendinimo grupėje. Europos Parlamentas visapusiškai rėmė tokią veiklą. Dabar atėjo laikas valstybėms narėms įgyvendinti įsipareigojimus ir savo pagalbos tarnybose įdiegti reikiamą infrastruktūrą. Tai suteiks galimybę atnaujinti e. skambučio įgyvendinimą ir pramonės šakų atstovai galės nuo 2010 m. diegti jį visuose automobiliuose. Nekantriai laukiame, kada galėsime išgelbėti 2 500 gyvybių per metus. 1 PRIEDAS. TERMINŲ ŽODYNĖLIS 112 | Bendrasis Europos skubaus iškvietimo numeris, įvestas Tarybos sprendimu 91/396/EEB | ACEA | Association des Constructeurs Européens d'Automobiles (Europos automobilių gamintojų asociacija) | CEN | Comité Européen de Standardisation (Europos standartizavimo komitetas) | E 112 | Location enhanced emergency call. Universaliųjų paslaugų direktyvoje reikalaujama, kad visi mobiliojo ir fiksuoto ryšio operatoriai pagalbos skambučio atveju teiktų duomenis apie skambinančiojo vietą. E 112 skambučiai mobiliuoju ryšiu yra ypač susiję su e. skambučiu. | E. skambutis (eCall) | Europinis automobilyje įmontuotas pagalbos skambutis. Pagalbos skambutis pradeda veikti, kai jį paspaudžia automobilio keleiviai arba automatiškai suaktyvinus automobilyje įmontuotus jutiklius įvykus eismo įvykiui. Suaktyvinus automobilyje įmontuotą e. skambučio įtaisą, pradeda veikti skambutis 112, kuriuo artimiausiam BPC tiesiogiai perduodamas balsas ir duomenys apie nelaimingą atsitikimą. | EGSPK | Ekspertų grupė skubios prieigos klausimais (Expert Group on Emergency Access, EGEA) | ETSI | Europos telekomunikacijų standarto institutas (European Telecommunication Standard Institute) | ES | Europos Sąjunga | Eurobarometras | Tyrimai, kuriuos Europos Komisija atlieka norėdama ištirti Europos Sąjungos gyventojų viešąją nuomonę. Su e. skambučiu susijusio tyrimo metu buvo apklausta 13 500 respondentų iš visų valstybių narių. | FP6 | 6-oji Europos Sąjungos tyrimų ir technologijos plėtros bendroji programa | IRT | Informacijos ir ryšio technologijos | JAMA | Japan Automobiles Manufacturers Association (Japonijos automobilių gamintojų asociacija) | KAMA | Korea Automobiles Manufacturers Association (Korėjos automobilių gamintojų asociacija) | MRO | Mobiliojo ryšio operatorius | SM | Susitarimo memorandumas | BDR | Būtiniausių duomenų rinkinys (Minimum Set of Data) | BPC | Bendrasis pagalbos centras, atsakantis į pagalbos skambučius. BPC gali būti valstybės institucija arba prie valstybės institucijos veikianti privačias paslaugas teikianti tarnyba. | SIM | SIM kortelė (Subscriber Identification Modul) | VoIP | IP telefonija (Voice over Internet Protocol) | [1] 2001 m. rugsėjo 12 d. COM(2001) 370. 2010 metų Europos transporto politika: laikas apsispręsti. [2] 2003 m. birželio 2 d. COM(2003) 311. Europos saugumo keliuose veiksmų programa: iki 2010 m. per pusę sumažinti mirčių keliuose skaičių: bendra atsakomybė. [3] 2003 m. rugsėjo 15 d. COM(2003) 542. Informacinės ir ryšių technologijos saugiems ir pažangiems automobiliams. [4] 2005 m. rugsėjo 14 d. COM(2005) 431. E. skambutis – pasiūlymas piliečiams. [5] 2006 m. vasario 12 d. COM(2006). Dėl pažangaus automobilio iniciatyvos „Geriau informuoti apie pažangesnių, saugesnių ir ekologiškesnių transporto priemonių IRT“. [6] Eurobarometro tyrimas, kurio metu buvo nagrinėjama, kaip gyventojai supranta saugumą keliuose ir pažangias automobilių saugumo sistemas. [7] ACEA raštu pranešė Komisijai, kad nesiims tolesnių veiksmų tol, kol jai nebus pateikti valstybių narių įsipareigojimus aiškiai patvirtinantys dokumentai. [8] http://europa.eu.int/information_society/activities/esafety/forum/ecall/index_en.htm [9] Duomenys apie eismo įvykį, kurie automobiliuose įdiegtais prietaisais perduodami Bendrosios pagalbos centrams (BPC), įskaitant informaciją apie tikslią vietą. [10] Europos Parlamento inicijuota ataskaita Nr. A6-0072/2006, pranešėjas Gary Titley, www.europarl.europa.eu/registre/seance_pleniere/textes_deposes/rapports/2006/0072/P6_A(2006)0072_EN.doc [11] Ekspertų grupė, kurią sudaro telekomunikacijų ir civilinės saugos specialistai, sudaryta prie Ryšių komiteto, ir turinti spręsti numerio 112 ir su juo susijusias ateities problemas. [12] Neoficiali ekspertų grupė (kurią sudaro BPC specialistai), kurios tikslas aptarti su numeriu 112 susijusius klausimus, didžiausią dėmesį kreipti į e. skambutį ir dalytis patirtimi. [13] Pagal PP6 finansuojama studija, trunkanti 24 mėnesius: www.eimpact.info [14] Speciali pagalbos veikla, skirta remti e. saugumo forumo veiklą ir finansuojama pagal PP6: www.esafetysupport.org [15] Darbo grupė asmenų apsaugos, tvarkant asmens duomenis, klausimams sudaryta pagal Direktyvą 95/46/EB. [16] Integruotojo projekto „Pasaulinė telematikos sistema“ antrinis projektas, finansuojamas pagal PP6. www.gstproject.org [17] Mobiliojo ryšio skambučiams [18] Informaciją apie skambinančio asmens vietą BPC galima perduoti dviem būdais: Gaunamas: informacija apie skambinančio asmens vietą mobiliojo ryšio operatorius siunčia BPC balso pranešimu; Prašomas: BPC prašo mobiliojo ryšio operatoriaus atsiųsti informaciją apie skambinančio asmens vietą. Siekiant įdiegti e. skambutį, būtinas „gaunamas“ mechanizmas, pasiūlytas 2003 m. liepos 25 d. Komisijos rekomendacijoje C(2003) 2657 dėl skambinančio asmens vietos nustatymo informacijos apdorojimo elektroninio ryšio tinkluose, teikiant pagalbos skambučio paslaugas. [19] „Prašymo“ sistema veikia tik kai kuriuose regionuose. [20] Žr., pavyzdžiui, suomių AINO tyrimą: www.aino.info. [21] http://ec.europa.eu/dgs/energy_transport/galileo/index_en.htm [22] Valstybinis automobilio numeris. Galimybė naudotis duomenimis reikalinga, norint gauti gelbėjimo operacijos metu būtiną informaciją apie automobilio tipą. [23] Įrenginys, rankiniu būdu arba automatiškai perduodantis e. skambutį, nustatantis tikslią vietą ir į BPC siunčiantis būtiniausių duomenų rinkinį pagal nustatytą protokolą su nuoroda į pranešimą balsu. [24] Darbo dokumentas dėl duomenų apsaugos ir privatumo klausimų, susijusių su e. skambučio iniciatyva: http://ec.europa.eu/justice_home/fsj/privacy/docs/wpdocs/2006/wp125_en.pdf [25] 2006 m. birželio 29 d. COM(2006) 334. Dėl ES elektroninių ryšių tinklų ir paslaugų reguliavimo sistemos persvarstymo [26] Programa, kuria siekiama supažindinti vartotojus su pažangiomis automobilių saugos sistemomis ir kuri sukurta remiantis e. saugumo forumo veikla.